b'\n_START_ARTICLE_\nMerlene Ottey\n_START_SECTION_\n\xc5\xbdivljenjepis\n_START_PARAGRAPH_\nOtteyeva se je rodila star\xc5\xa1em Hubertu in Joan Ottey. Ima starej\xc5\xa1ega brata Desmonda in sestri Yvonne in Beverley, ter mlaj\xc5\xa1e Jane, Ruthven in Hugha. Hodila je na \xc5\xa1olo Gurneys Mount and Pondside Schools. Kon\xc4\x8dala je tehni\xc4\x8dno srednjo \xc5\xa1olo Rusea and Vere._NEWLINE_Njena pot v atletiki se je za\xc4\x8dela leta 1979, ko je za\xc4\x8dela \xc5\xa1tudirati na Univerzi Nebraske. Tu je diplomirala in se leta 1984 poro\xc4\x8dila s prijateljem, atletom Nathanielom Pageom._NEWLINE_V teh zgodnjih letih je na Olimpijskih igrah dobila bronasto medaljo, zlato in srebrno na Igrah Commonwealtha in srebrno medaljo na Svetovnem prvenstvu v atletiki._NEWLINE_Maja 2002 je pridobila dr\xc5\xbeavljanstvo Republike Slovenije, kjer od leta 1998 \xc5\xbeivi in vadi s slovenskim trenerjem Sr\xc4\x91anom \xc4\x90or\xc4\x91evi\xc4\x87em. Na mednarodnih tekmovanjih od tedaj tekmuje za Slovenijo. Julija 1999 jo je Mednarodna atletska zveza (IAAF) izklju\xc4\x8dila zaradi pozitivnega izida v zvezi s prepovedanim anaboli\xc4\x8dnim steroidom nandrolonom. Leto kasneje so jo oprostili, ker je laboratorij, ki je nadziral vzorce, deloval slabo. Otteyeva ni bila zadovoljna z ravnanjem Jamaj\xc5\xa1ke atletske zveze do nje, kar je bil eden od razlogov za sprejem slovenskega dr\xc5\xbeavljanstva._NEWLINE_28. decembra 2005 so v kingston\xc5\xa1kem Parku neodvisnosti odkrili njen kip .'